NaiveNeuron/SloPal huggingface dataset:
Hlina, Alojz, poslanec NR SR (2012-05-09):
Ďakujem veľmi pekne. Pán poslanec, priznám sa, nie celkom tomu rozumiem, dokonca by som povedal, že tomu vôbec nerozumiem, tej demagógii, že prvý pilier sa tiež nededí. Veď, preboha, prvý pilier je to, čo Európu urobilo Európou, ten princíp solidarity, princíp dôchodkového zabezpečenia, tak naozaj nerozumiem, čomu hovoríte, že ten prvý sa nededí. To mi fakt príde ako absolútna demagógia. Tak keď pozriem, tak ste už asi v dôchodkovom a možno tesne pred dôchodkovým vekom (smiech), povedzte mi, ako nič v zlom, v dobrom, že, preboha, že a z čoho vám ten štát má platiť, keď tie dôchodky, keď ten prvý pilier je taký, ako je? Tomu tiež nerozumiem. A bojím sa aj tej demagógie, ktorá, zdá sa, celý tento problém bude sprevádzať, a bude ju sprevádzať silne, celú diskusiu o druhom dôchodkovom pilieri a bude jej veľa. Áno, ja som možno trošku na inom brehu, ja druhý dôchodkový pilier vidím ako podnikateľské nebo. To, čo sa proste stalo, že štát zabezpečuje súkromným firmám plnenia, to je naozaj zvláštne a bude problém sa tohto podnikateľského neba vzdať. Bude to bolieť, bude krik a hľadať v tomto spravodlivosť bude naozaj problém. Každopádne však použiť argument typu, že prvý pilier sa tiež nededí, je na úrovni mega, mega, naozaj megademagógie. Ďakujem. (Potlesk.)
Glváč, Martin, podpredseda NR SR (2016-09-21):
Pani poslankyňa Šebová.
Šimkovičová, Martina, poslankyňa NR SR (2017-05-11):
Ďakujem, pani kolegyňa. Asi sa trošku mýlite, lebo mám o tomto vedomosť, pretože naozaj sa stretávam s týmito ľuďmi, a keďže som surdopédiu aj študovala, tak som bola aj v praxi. Práveže naopak, dávam možnosť voľby a myslím si, že každý prípad nepočujúceho a nedoslýchavého dieťaťa alebo dieťaťa s aparátom by mal byť posudzovaný in-divi-duál-ne. Takže skôr naopak, dávam možnosť voľby. Ďakujem.
P. Hrušovský, podpredseda NR SR: (2001-09-17):
A. Juriš, poslanec: Vážený pán predseda, vážený pán predsedajúci, vážené panie poslankyne, poslanci, predkladám návrh uznesenia Národnej rady Slovenskej republiky zo 17. septembra 2001 k návrhu na vyslovenie súhlasu Národnej rady Slovenskej republiky s uzavretím Dohody zakladajúcej medzinárodnú organizáciu pre vinič a víno, podpísanej za Slovenskú republiku v Paríži dňa 18. júla 2001, tlač 1109. Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s uzavretím Dohody zakladajúcej medzinárodnú organizáciu pre vinič a víno, podpísanej za Slovenskú republiku v Paríži dňa 18. júla 2001.
P. Paška, predseda NR SR: (2010-03-09):
(Hlasovanie.) 131 prítomných, 125 za, 5 sa zdržalo, 1 nehlasoval. Aj tieto body sme schválili.
Žiga, Peter, podpredseda NR SR (2024-04-17):
Chcem sa opýtať, či chce spravodajca zaujať stanovisko. Prerušujem rokovanie o tomto bode programu. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 544/2010 o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov. Vládny návrh zákona je uverejnený ako tlač 264, návrh na jeho pridelenie na prerokovanie výborom je v rozhodnutí č. 277. Prosím ministra práce, sociálnych vecí a rodiny Erika Tomáša, aby vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 264.)
P. Hrušovský, podpredseda NR SR: (2002-03-20):
(Hlasovanie.) 101 prítomných, 98 za, 2 sa zdržali, 1 nehlasoval. Návrh sme schválili. Pristúpime k tretiemu čítaniu o tomto návrhu zákona. Na základe schváleného návrhu otváram rozpravu v rámci tretieho čítania. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Pán poslanec Orosz. Končím možnosť ďalších ústnych prihlášok do rozpravy. Nech sa páči, pán poslanec Orosz. L. Orosz, poslanec: Ďakujem, pán predsedajúci, za slovo. Vážené kolegyne, kolegovia, pri hlasovaní o pozmeňujúcich návrhoch v rámci druhého čítania sa nám podarilo schváliť jeden zmätočný pozmeňujúci návrh s určitými legislatívnotechnickými problémami, takže v mene 31 poslancov predkladám návrh na opakovanie druhého čítania.
Kuriak, Milan, poslanec NR SR (2022-10-20):
Ďakujem. Vážený pán predsedajúci, vážené pani poslankyne, vážení páni poslanci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu skupiny poslancov na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy. Výbor Národnej rady pre financie a rozpočet ako gestorský výbor, podáva Národnej rade túto spoločnú správu výborov. Národná rada uznesením č. 1612 z 21. septembra 2022 pridelila návrh skupiny poslancov týmto výborom: výboru pre financie a rozpočet, ústavnoprávnemu výboru a Výboru Národnej rady Slovenskej republiky pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor. Výbor pre verejnú správu a regionálny rozvoj o návrhu prerokoval (nerokoval, pozn. red.), pretože podľa § 52 ods. 2 zákona Národnej rady o rokovacom poriadku nebol uznášaniaschopný. Z uznesení výborov uvedených pod bodom III. tejto správy vyplývajú pozmeňujúce a doplňujúce návrhy uvedené pod bodom IV. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi. Spoločná správa bola schválená uznesením gestorského výboru č. 386 z 18. októbra 2022. Týmto uznesením ma výbor zároveň poveril ako spoločného spravodajcu, aby som na schôdzi pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 o rokovacom poriadku. Pán predsedajúci, ďakujem, skončil som. Otvorte, prosím, rozpravu.
Matovič, Igor, poslanec NR SR (2024-09-26):
Vo verejných financiách, keď je raz (reakcie z pléna), nediskutuj tu so mnou. Tam drž hubu, teraz ja teraz hovorím, dobre? (Hovorené súbežne s predsedajúcim.)
P. Paška, predseda NR SR: (2009-04-28):
(Hlasovanie.) 133 prítomných, 78 za, 52 proti, 1 sa zdržal, 2 nehlasovali. Aj tento návrh sme schválili.
Kaník, Ľudovít, poslanec NR SR (2014-10-15):
Ďakujem. My sa nestriedame, my sa dopĺňame a je to vec, ktorá, alebo téma, ktorá je mimoriadne dôležitá. Ja na to stále upozorňujem, že tieto oblasti majú nielen dopad na sociálnu sféru, ako by sa prvoplánovo mohlo zdať. Áno, majú na to dopad, ale majú obrovský dopad na ekonomiku, na zamestnanosť, na, aj na výkonnosť hospodárstva v konečnom dôsledku. Preto im treba venovať výraznú pozornosť a preto netreba robiť chyby, ako vládny SMER robil od času, ako sa ujal moci a začal robiť zmeny, ktoré dneska sám vracia späť, pretože sa ukázali ako zlé, neúčinné, kontraproduktívne, brzdiace rast hospodárstva, zvyšujúce tlak na rast nezamestnanosti a zvyšujúce, zvyšujúci brzdný účinok rastu zamestnanosti. Takže naozaj venujme tomu pozornosť a presne ako kolega Novotný popísal, treba to vnímať komplexne, treba vedieť, že čo spôsobuje problémy, kde sú skutočné korene súčasného zlého ekonomického stavu a neriešiť len vytiahnuté, vytrhnuté veci z kontextu, ale naozaj vidieť ich v súvislostiach a tak sa na tieto veci pozerať. Tie riešenia existujú. Len ich treba prijať, aj keď prichádzajú od opozície. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o návrhu uznesenia, ktorým schválime návrh doplnku č. 1 k návrhu na použitie majetku Fondu národného majetku v roku 2015. (Hlasovanie.) Prítomných 131 poslancov, za hlasovalo 87 poslancov, proti boli 3 poslanci, zdržalo sa 40 poslancov, nehlasoval 1. Tento návrh sme schválili. Pán poslanec Bagačka uvedie hlasovanie o bode 38 schváleného programu, ktorým je prvé čítanie o vládnom návrhu zákona o podpore najmenej rozvinutých okresov, tlač 1734. (Hlasovanie o vládnom návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 1734.)
Mihál, Jozef, poslanec NR SR (2016-09-13):
Tak sme sa znovu dobre zasmiali. Ja znova upozorňujem, že toto celé, čo sa tu deje, je absolútne zbytočné. No pekný prejav, pán kolega Viskupič, ale zbytočne tu zabíjame čas. Kto nevie, stačí si pozrieť víkendové vyjadrenie pána premiéra, ktorý pochválil pána predsedu Národnej rady, s tým, že áno, rokovací poriadok, treba urobiť poriadok s opozíciou. To je celý vtip tohto divadla.
Novotný, Viliam, poslanec NR SR (2011-07-08):
Pán predseda, teraz dajte, prosím, hlasovať o bode 9 zo spoločnej správy bez odporúčania gestorského výboru.
Danko, Andrej, podpredseda NR SR (2024-01-24):
Poslankyňa Marcinková.
Hufková, Eva, poslankyňa NR SR (2012-12-18):
Ďakujem pekne. Vážený pán predseda, vážené panie poslankyne, vážení páni poslanci, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.
Hraško, Igor, poslanec NR SR (2013-10-16):
Ďakujem pekne, pani predsedajúca. Kolega Hlina vie jednoduchým spôsobom povedať veci, ktoré sa dostanú do zákonov a nie sú, by som povedal, v stave napomáhať obyčajným ľuďom v ich právach a v ich životných situáciách. Najhoršie je na tom to, že vládna strana príde vždycky s dobrým nápadom, dobrým návrhom, ale zakomponuje do toho vždycky tendenčne smerované niektoré paragrafíky, o ktorých my presne vieme, komu majú pomôcť. Takže toto je, žiaľ, na škodu veci. Keby sa vládna strana naozaj snažila urobiť všetko pre to, aby naozaj keď príde zákon o ochrane prírody, aby naozaj bol o ochrane prírody, a nie o tom ako odškodniť niektorých, ktorí tendenčne si kúpili pozemky na niektorých územiach, aby ich potom vláda vedela odškodniť. Toto je na tomto smutné. A toto vie aj Lojzo veľmi dobre podať a vystihnúť. Takže mu za to ďakujem a podporujem jeho názor.
Huba, Mikuláš, poslanec NR SR (2012-10-24):
Ďakujem za slovo. Vcelku oceňujem, že kolega Číž sa pozrel na problém takpovediac filozoficky, a v tom budem, ak dovolíte, tak trochu pokračovať. Nechcem hovoriť o výhodách a nevýhodách rovnej dane a porovnávať situáciu u nás a v iných krajinách, ktorá je často neporovnateľná. Chcem len pripomenúť vec, o ktorej sa tu nehovorilo a asi ani nebude hovoriť, a to je takzvaná ekologická daňová reforma, čo je idea, ktorá jestvuje už niekoľko desaťročí. Podstatu tejto reformy, ktorú by som vám chcel dať do pozornosti, alebo jej podstata spočíva v presune daňovej záťaže z toho, čoho chceme mať dostatok, napríklad práce, na to, čoho chceme mať čo najmenej, napríklad nadmerného vyčerpávania prírodných zdrojov a znečistenia prostredia. V praxi by to znamenalo postupné progresívne zdaňovanie a teda zdraženie energetických a surovinových zdrojov, ktoré však bude kompenzované výrazne nižším zdanením práce. Z polohy utopickej vízie do polohy realizovateľného a žiaduceho manévru posúva túto navrhovanú reformu skutočnosť, že má byť fiškálne či rozpočtovo neutrálna. To znamená, že to, čo štát získa na vyššom zdanení prírodných zdrojov, „rozpustí“ do zníženia zdanenia práce. Nejde preto o nejakú novú daň, ale o komplexnú, vyváženú a z hľadiska budúcnosti myslím si, že veľmi potrebnú daňovú reformu. Obávam sa, že to, čo sa v predloženom návrhu zákona navrhuje, ide práve opačným smerom a povedie k zdraženiu práce a nie spotreby surovín a prostredia. Preto si dovolím povedať, že SMER ide v tomto prípade v protismere. Ďakujem.
Pavlis, Pavol, poslanec NR SR (2011-02-02):
Ďakujem za slovo, pán predseda. Vážené kolegyne, kolegovia, návrh zákona o niektorých opatreniach týkajúcich sa strategických spoločností v minulom volebnom období reagoval v čase prijatia na nepriaznivú hospodársku situáciu spôsobenú globálnou, finančnou a ekonomickou krízou. Dnes ale ešte nikto z nás nemôže povedať, že svetová kríza pominula a že jej dôsledky sú za nami. Sme presvedčení, že dôsledky krízy budú na nás a spoločnosť dopadať ešte dlhú dobu. V mnohých spoločnostiach má štát značné pohľadávky, či už z nedodržania privatizačných zmlúv, záväzkov voči zdravotnej poisťovni a Sociálnej poisťovni. Príkladom sú napr. práve Novácke chemické závody, ktoré dlhujú Fondu národného majetku viac ako 17 mil. eur. Do takejto a podobných situácií sa v budúcnosti však môže dostať ešte niekoľko spoločností pôsobiacich na území Slovenskej republiky. K predloženiu našej novely zákona nás viedli skutočnosti, ktoré boli medializované v súvislosti s predajom Nováckych chemických závodov a sú jednoznačne uvedené v liste Výkonného výboru Fondu národného majetku, ktorý bol adresovaný na záver minulého roku vláde premiérky Ivety Radičovej. Okrem skutočností, v ktorých Fond národného majetku informuje vládu premiérky Ivety Radičovej o tom, že fond disponuje informáciami, že priebeh konkurzu Nováckych chemických závodov môže byť riadený, ovplyvňovaný veriteľmi, sú v liste uvedené aj ďalšie zarážajúce informácie, ako je, že veritelia konajú v zhode, že existuje majetkové prepojenie medzi veriteľským výborom a úpadcom a že úpadca môže manažovať svoj vlastný konkurz, a mnoho ďalších informácií. Ale čo je najdôležitejšie v zmienenom liste. Citujem: „Uvedené skutočnosti a ich závažné dôsledky, ktoré môžu nastať v krátkom čase, už v blízkej budúcnosti, kladieme do vašej pozornosti. A so zreteľom na možnosť odvrátenia týchto negatívnych dôsledkov vám dávame na zváženie promptne vykonať príslušné kroky smerujúce k legislatívnej zmene, ktorá by primerane predĺžila účinnosť zákona o strategických spoločnostiach.“ Pýtam sa: Aký lepší dôkaz potrebujeme, aby sme konali? Toto nie je naše stanovisko, ale oficiálna výzva vašich nominantov vo Fonde národného majetku vláde Slovenskej republiky. Sme si vedomí a veríme tomu, že aj vy ste si vedomí, že v tomto prípade nekonania hrozia štátu značné hospodárske straty. Preto po zvážení všetkých uvedených skutočností, ak vám záleží na osude jedného a možno niekoľko ďalších podnikov Slovenska s podobným osudom, vás žiadame o podporu predloženej novely zákona. Ďakujem za pozornosť.
Pfundtner, Edita, poslankyňa NR SR (2011-06-02):
Teraz by sme prikročili k pozmeňujúcim a doplňujúcim návrhom k čl. VI. V tomto prípade hlasujeme o každom bode osobitne. Takže hlasujeme o 1. bode pozmeňovacích a doplňujúcich návrhov pána poslanca Madeja k čl. VI.
Paška, Pavol, predseda NR SR (2012-06-28):
Pán poslanec Novotný.
Mora, Ján, poslanec NR SR (2019-06-26):
Vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1525). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre zdravotníctvo. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019. Pán predsedajúci, otvorte všeobecnú rozpravu.
Laurenčík, Milan, podpredseda NR SR (2020-11-24):
Ďakujem. Vidím, že ste už zaujala miesto pre spravodajcov. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa niekto hlási do rozpravy ústne. Končím možnosť prihlásiť sa do rozpravy. Prihlásil sa pán poslanec Kamenický. Nech sa páči, pán poslanec, máte slovo.
Laššáková, Jana, podpredsedníčka NR SR (2012-09-18):
Na vystúpenie pána poslanca nie je žiadna faktická poznámka. Nech sa páči, posledným prihláseným... (Reakcia poslanca.) Pán poslanec povedal, že nechce vystúpiť, zrieka sa vystúpenia v rozprave. Vyhlasujem všeobecnú rozpravu za skončenú. Chce... (Reakcia ministra.) Tak pán minister sa prihlásil do rozpravy, v súlade s rokovacím poriadkom mu dávam slovo. Nech sa páči, pán minister.
Heger, Eduard, poslanec NR SR (2018-09-20):
Ďakujem veľmi pekne, pán predsedajúci. Vážené panie poslankyne, páni poslanci, vážení prítomní, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za I. polrok 2018. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo obrany Slovenskej republiky v mesiaci júl 2018 o zaslanie správy o použití informačno-technických prostriedkov za I. polrok 2018. Správa o použití informačno-technických prostriedkov za I. polrok 2018 bola predložená v neutajovanej verzii vrátane verzie na elektronickom nosiči. Údaje o použití informačno-technických prostriedkov, tak ako boli predložené, sú uvedené v správe. Osobitný kontrolný výbor Národnej rady Slovenskej republiky na kontrolu činnosti Vojenského spravodajstva uvedenú správu prerokoval na 18. schôdzi výboru dňa 12. septembra 2018, zobral ju na vedomie a odporúča Národnej rade Slovenskej republiky vziať ju na vedomie. Uznesenie Národnej rady Slovenskej republiky z 20. septembra 2018 k Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2018: Národná rada Slovenskej republiky berie na vedomie túto správu. Pán predsedajúci, prosím, otvorte rozpravu.
M. Kuruc, poslanec: (2010-04-27):
Vychádzali sme naozaj zo skutočných prípadov, a preto by sme chceli zaviesť nové pravidlá pre problematiku starostlivosti o dieťa po rozvode rodičov alebo odlúčení rodičov od seba. Samozrejme, aj my, teda aj ja osobne preferujem, aby sa rodičia nerozchádzali a nedochádzalo k rozvodom, ale ak už k takémuto prípadu príde, je samozrejmé alebo je lepšie, aby títo rodičia sa o starostlivosť o dieťa dohodli, ale v prípade, že takáto dohoda možná nie je, vtedy by mohol, ak tento parlament schváli túto novelu, mohol by prísť na rad inštitút striedavej starostlivosti o dieťa a vtedy by súd mohol prideliť po, samozrejme, zvážení všetkých pozitív alebo aj negatív, či o toto dieťa sa budú môcť v budúcnosti starať obidvaja rodičia striedavo, alebo bude zverené len do starostlivosti jedného rodiča a druhý, v 11 % je to otec pri rozvodoch a v 89 % matka, a ináč by to mohlo byť aj v striedavej starostlivosti obidvoch rodičov. Chcel by som podotknúť, že táto novela naozaj nie je modrá, zelená alebo červená, táto novela podľa môjho názoru je dobrá, je to novela pre naše alebo vaše deti. Táto novela by mala pomôcť deťom tú traumu, ktorá ich postihne rozvodom tých rodičov, prekonať lepšie, aby mohli naozaj byť v opatere obidvoch rodičov. Lebo dieťa podľa všetkého má rado obidvoch rodičov, aj obidvaja rodičia majú radi toto svoje dieťa a naozaj, ak neprichádza k nejakému domácemu násiliu alebo niečomu podobnému v rodine, tak by aj v budúcnosti mohli o toto dieťa sa starať obidvaja rodičia, aj keď už tú cestu k sebe stratili, každý samostatne. Podobné inštitúty sú zavedené vo viacerých krajinách. Ja spomeniem Spojené štáty americké, v rámci Európskej únie je to Francúzsko, Nemecko, Švédsko. Od roku 1998 je tento inštitút zavedený aj v Čechách, a preto by som bol nesmierne rád, keby sme sa aj my pripojili k týmto celosvetovým významným krajinám. A chcel by som vás poprosiť o podporu. Ďakujem.
M. Hort, podpredseda NR SR: (2008-09-17):
Pán poslanec Mikloško nechce reagovať. Pán poslanec Mikloško bol jediný prihlásený do rozpravy ústne, takže uzatváram rozpravu. A dávam priestor v záverečnom slove navrhovateľovi pánovi poslancovi Mamojkovi. Nech sa páči.
Hrnčiar, Andrej, podpredseda NR SR (2016-04-26):
(Zaznievanie prezidentských fanfár.) Vážené panie poslankyne, vážení páni poslanci, dovoľte mi, aby som na 2. schôdzi Národnej rady Slovenskej republiky privítal prezidenta Slovenskej republiky pána Andreja Kisku. Vitajte, pán prezident! (Príchod prezidenta SR Andreja Kisku do rokovacej sály v sprievode podpredsedu NR SR Bélu Bugára za zvukov prezidentských fanfár.)
Laššáková, Jana, podpredsedníčka NR SR (2015-07-01):
Na vystúpenie pána poslanca s faktickými poznámkami sa hlásia poslanci Jarjabek, Vášáryová a Senko. Končím možnosť prihlásiť sa s faktickými poznámkami. Nech sa páči, pán poslanec Jarjabek.
Laurenčík, Milan, podpredseda NR SR (2021-11-30):
Ďakujeme. Na vaše vystúpenie evidujem štyri faktické poznámky. Končím možnosť prihlásiť sa. Ako prvý vystúpi pán poslanec Marián Viskupič, nech sa páči.
Laurenčík, Milan, podpredseda NR SR (2022-03-24):
Na faktické poznámky bude reagovať pán poslanec Richard Nemec. Nech sa páči.
P. Hrušovský, predseda NR SR: (2003-07-04):
R. Vavrík, poslanec: Bod 9 úzko súvisí so sídlom v Banskej Bystrici. Gestorský výbor ho odporúčal neschváliť. (Smiech v sále.) Vylepšuje to bystrické sídlo, vylepšuje to technicky návrh zákona. Nemôžem vám povedať, aby ste hlasovali za návrh, lebo výbor odporúčal návrh neschváliť. Ja by som tu hlasoval za návrh. (Smiech a potlesk.)
Senko, Ján, poslanec NR SR (2019-11-28):
Ďakujem. Aby nedošlo k omylu. Nejde o folklór len, ide o záujmovú umeleckú činnosť a iné aktivity, ktoré vznikajú v prostredí miest a obcí, takže netreba to takýmto spôsobom bagatelizovať. Samozrejme, každoročne bude vyhlasovaná nejaká výzva, kde budú presne určené pravidlá. V podstate ozaj ide o podporu miestnej a regionálnej kultúry, ktorej sa nedostáva v súčasnom období dostatočná podpora. Prosil by som o podporu tohto návrhu zákona. Ďakujem.
Bugár, Béla, podpredseda NR SR (2018-05-25):
Ďakujem pekne. Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Macháčkovej.
Hrnčiar, Andrej, podpredseda NR SR (2016-04-21):
Ďakujem. Pani poslankyňa Kaščáková.
Jurinová, Erika, podpredsedníčka NR SR (2012-06-27):
Ďakujem pekne pánovi poslancovi. S faktickými poznámkami sa prihlásili dvaja páni poslanci, pán Gábor Gál, Jánoš Vladimír. Uzatváram možnosť prihlásiť sa s faktickou poznámkou. Nech sa páči, pán Gábor Gál.
M. Hort, podpredseda NR SR: (2008-02-06):
Nech sa páči, pani ministerka.
Paška, Pavol, predseda NR SR (2014-06-05):
(Hlasovanie.) 131 prítomných, 124 za, 6 sa zdržali, 1 nehlasoval. Návrhy sme schválili. Pani poslankyňa Jana Žitňanská uvedie v prvom čítaní hlasovanie o návrhu skupiny poslancov na vydanie zákona, ktorým sa dopĺňa školský zákon. Je to tlač 926. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 926.]
Laurenčík, Milan, podpredseda NR SR (2020-11-05):
Ďakujem veľmi pekne. Vyhlasujem tento bod programu za skončený. Vážené panie poslankyne, vážení páni poslanci, budeme pokračovať v popoludňajšom rokovaní ôsmeho dňa 16. schôdze Národnej rady druhým čítaním o vládnom návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 304. Výsledky rokovania výborov sú v tlači 304a. Prosím pána podpredsedu vlády a ministra financií Slovenskej republiky pána Eduarda Hegera, aby vládny návrh zákona odôvodnil. Pán minister, máte slovo.
Sárközy, Irén, poslankyňa NR SR (2018-10-23):
Ďalší bol v rozprave podaný pozmeňujúci návrh pána poslanca Ivana. Dovoľujem si však upozorniť, že nakoľko bol schválený pozmeňujúci návrh pána poslanca Baláža, nemôžme o tomto návrhu hlasovať.
Viskupič, Jozef, poslanec NR SR (2017-10-10):
Ďakujem, pán predsedajúci. Žiadam ctené plénum Národnej rady Slovenskej republiky, aby zaviazalo ministra kultúry Maďariča, aby podal vysvetlenie plénu, prečo kultúrna nadstranícka a apolitická organizácia Matica slovenská platená zo štátneho rozpočtu umožňuje použiť svoje logo na podporu kandidáta v Trnavskom samosprávnom kraji, ktorého zhodou okolností podporuje aj strana SMER. Považujem za absolútne nekultúrne, neetické, aby táto inštitúcia, ktorá splnila svoju úlohu v rámci slovenskej histórie, bola zneužívaná na priamy politický boj. Vyzývam preto ministra Maďariča, aby zaujal k tomuto stanovisko a tak, ako som avizoval na kultúrnom výbore, budeme sa tejto téme snažiť venovať aj na pôde kultúrneho výboru. Je neakceptovateľné, aby nadstranícka... (Prerušenie vystúpenia časomerom.)
Hrnčiar, Andrej, doterajší podpredseda NR SR (2020-03-20):
Pán poslanec Ján Ferenčák.
Sulík, Richard, predseda NR SR (2011-06-29):
Pán poslanec, prepáčte, nech sa páči.
Hrušovský, Pavol, podpredseda NR SR (2011-03-31):
Hlasujeme. (Hlasovanie.) 139 prítomných, 137 za, 2 sa zdržali. Bod 3 zo spoločnej správy sme schválili. Ďalší návrh.
Bugár, Béla, podpredseda NR SR (2016-03-23):
Pán poslanec Lipšic.
Paška, Pavol, predseda NR SR (2012-09-20):
Hlasujeme. (Hlasovanie.) 142 prítomných, 79 bolo za, 55 proti, 8 sa zdržali. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú a poprosím o záverečné hlasovanie.
Laurenčík, Milan, podpredseda NR SR (2020-11-24):
Ďakujem. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Končím možnosť prihlásiť sa. Pán poslanec Peter Vons, nech sa páči, máte slovo.
Bugár, Béla, podpredseda NR SR (2018-06-20):
Ďakujem pekne. Otváram všeobecnú rozpravu. Pýtam sa, či sa hlási niekto ústne do rozpravy, okrem pani navrhovateľky. Nikto. Končím možnosť sa prihlásiť. Nech sa páči, pani navrhovateľka, máte slovo.
Grendel, Gábor, podpredseda NR SR (2021-05-12):
Vážené panie poslankyne, vážení páni poslanci, poprosím vás, aby ste sa utíšili. Budeme pokračovať v prerušenej schôdzi o vládnom návrhu zákona, ktorým sa mení a dopĺňa zákon č. 91/2019 o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. (tlač 349). Pokračovať budeme, kolegovia, faktickými poznámkami na vystúpenie pána poslanca Kremského. (Ruch v sále.) A skôr, ako dám slovo pánovi poslancovi Pucimu, poprosím vás naozaj, aby ste sa utíšili. Ďakujem veľmi pekne. Pán poslanec Puci, s faktickou poznámkou, nech sa páči.
Jahnátek, Ľubomír, minister pôdohospodárstva a rozvoja vidieka SR (2012-08-02):
Ďakujem pekne. Pán poslanec, vy ste tú istú otázku dal viacerým ministrom a ja som sa bol poradiť, že vlastne čo mám urobiť v takom prípade, keď odpoveď už prvýkrát na túto istú otázku, síce smerovanú na ministra financií, zodpovedal zastupujúci minister pán minister hospodárstva, čiže ja, ale odpoveď sme pripravovali my na pôdohospodárstve, čiže teoreticky by som mal teraz prečítať ešte raz tú istú odpoveď, ale ja si vážim panie poslankyne a pánov poslancov a nebudem ich takto trápiť a ponižovať. Ja vám odpoviem jednou vetou. Stotožňujem sa s odpoveďou ministra financií. Skončil som. (Potlesk.)
M. Číž, podpredseda NR SR: (2010-03-04):
(Hlasovanie.) Prítomných 130 poslancov, za návrh 129 poslancov, nehlasoval 1 poslanec. Tento návrh sme schválili.
Číž, Miroslav, podpredseda NR SR (2014-12-12):
Slovo má pán poslanec Hraško.
Haško, Tomáš, predseda Úradu pre dohľad nad zdravotnou starostlivosťou (2017-12-08):
Vážený pán predsedajúci, vážené panie poslankyne, vážení páni poslanci. V súlade so zákonom o zdravotných poisťovniach a dohľade nad zdravotnou starostlivosťou Úrad pre dohľad nad zdravotnou starostlivosťou predkladá návrh rozpočtu na roky 2018 až 2020. Predložený návrh rozpočtu bol prerokovaný správnou radou úradu a schválený dozornou radou 29. septembra. Nadväzne bol prerokovaný na vláde, ktorá prijala k nemu uznesenie 469/2017, a tak isto prekovaný na výboroch Národnej rady pre financie a rozpočet a pre zdravotníctvo. Návrh rozpočtu je zosúladený s návrhom rozpočtu verejnej správy na roky 2018 až 2020. Celkové príjmy úradu sú v roku 2018 plánované v objeme 48,2 mil., v roku 2019 48,7 mil. a v roku 2020 sa predpokladajú vo výške 50 mil. euro. Podstatným príjmom úradu je príspevok na činnosť úradu od zdravotných poisťovní, ktorý je v roku 2018 na úrovni 19,8 mil. eur. a ktorého výška je 0,45 % z vymeriavacieho základu z ročného prerozdelenia poistného. Príspevok poukazujú zdravotné poisťovne úradu vždy do 20. decembra kalendárneho roka na nasledujúci rok. Zostatok prostriedkov z predchádzajúcich rokov sa v roku 2018 skladá z príspevku zdravotných poisťovní na rok 2018 v predpokladanom objeme 18,6 mil. a z vlastných nevyčerpaných prostriedkov v objeme 9. mil. eur. Celkové výdavky úradu na rok 2018 sú na úrovni 20,5 mil. eur, pričom sa predpokladá aj použitie nevyčerpaných prostriedkov z predchádzajúcich rokov. Bežné výdavky úradu sú plánované vo výške 17,9 mil. Z toho najdôležitejšou položkou sú tovary a služby vo výške 7,4 mil. eur s medziročným nárastom o 20,3 %, v rámci ktorých sú zahrnuté zvýšené výdavky na úhrady za výkon prehliadok mŕtvych tiel v súlade s návrhom novely zákona o zdravotnej starostlivosti do výšky doložkou deklarovaných celkových nákladov na úrovni 1 mil. 250-tisíc euro. Nové výdavky súvisiace so zabezpečením prevádzkovania softvéru na vykonávanie funkcie národnej brány pre sektor zdravotníctva vo vzťahu k elektronickej výmene dát pre sociálnej zabezpečenie medzi členskými štátmi EÚ. Ďalej sú to dodatočné výdavky na prevoz mŕtvych tiel na transplantáciu v súlade s novelou zákona o zdravotných poisťovniach, ďalej zvýšené výdavky na prevoz lekárov na prehliadky, aktualizované ceny prepravy mŕtvych tiel na pitvy, ďalej výdavky na vybavenie a prevádzkovanie súdnolekárskych a patologicko-anatomických pracovísk špecializovanými prístrojmi, nástrojmi či špeciálnym materiálom potrebným na výkon práce, ako aj úhrady za odborné medicínske konzultantské posudky. Kapitálové výdavky na rok 2018 v sume 2,5 mil. euro medziročne rastú o 563-tisíc eur. Zdroje sú prioritne vyčlenené na zabezpečenie softvérového a hardvérového vybavenia na vykonávanie funkcie národnej brány pre sektor zdravotníctva EESSI a skvalitnenie centrálneho registra poistencov ako základ pre elektronizáciu zdravotníckeho systému. Ďakujem za pozornosť.
Grendel, Gábor, podpredseda NR SR (2021-05-07):
Áno, sekundu. (Krátka pauza.) Takže, kolegyne, kolegovia, dávam hlasovať o zákone ako o celku. Prosím, prezentujme sa a hlasujme. (Hlasovanie.) Prítomných 116 poslancov, za 116, proti nikto, nezdržal sa nikto, hlasovali všetci prítomní. Konštatujem, že sme schválili vládny návrh novely zákona o obetiach trestných činov. Nasleduje ešte hlasovanie o návrhu uznesenia k Správe o činnosti verejného ochrancu práv za rok 2020 , tlač 466. Dávam slovo spravodajkyni z výboru pre ľudské práva a národnostné menšiny pani poslankyni Eve Hudecovej, aby hlasovanie uviedla.
Jurinová, Erika, podpredsedníčka NR SR (2015-05-20):
Pán poslanec Viskupič.
L. Žitňanská, poslankyňa: (2007-09-11):
Chcem len pripomenúť, že je to ten zákon, ktorý bol pôvodne predložený skupinou poslancov a mal 11 novelizačných bodov a potom počas prerokovávania v druhom čítaní vo výboroch bol naraz rozšírený tak, že vo výslednej podobe má 66 novelizačných bodov a tie najzávažnejšie zmeny boli urobené práve takýmto spôsobom. Predrečníci povedali všetko zásadné. Ja chcem z tohto miesta len naozaj apelovať na kolegov aj z vládnej koalície a podporiť pripomienky prezidenta v časti, v ktorej sa týkajú postavenia mimovládnych organizácií, pretože som hlboko presvedčená, že v tejto časti zákon je v rozpore s našimi medzinárodnými záväzkami, v rozpore s Århuským dohovorom a v rozpore so smernicou, ktorá v zásade prevzala do svojho znenia časti Århuského dohovoru. Zároveň z diskusií s kolegami som presvedčená o tom, že mnohí, ak nie väčšina kolegov aj z vládnej koalície si je vedomá tohto problému. A chcem povedať, že ten problém nie je bagateľný, pretože naozaj v tomto prípade to môže dopadnúť tak, že Slovenská republika bude sankcionovaná. Preto opakovane chcem apelovať na to, aby boli podporené aj v tejto časti pripomienky pána prezidenta, i keď, tak ako povedala už moja predrečníčka pani kolegyňa poslankyňa Tkáčová, nebudem ani ja hlasovať potom za návrh ako celok. Ďakujem pekne.
Kažimír, Peter, poslanec NR SR (2010-12-01):
Teraz môžeme pristúpiť k hlasovaniu o návrhoch, ktoré odzneli v rozprave. A to musíme hlasovať o skrátení lehoty podaných návrhov.
Blanár, Juraj, podpredseda NR SR (2022-04-28):
S faktickou poznámkou pán poslanec Šefčík. (Reakcie z pléna.) Poprosím, páni poslanci, pokoj. Teraz má slovo pán poslanec Šefčík. Vráťte mu, prosím vás, čas. Pán poslanec Šefčík, máte faktickú poznámku.
Laššáková, Jana, podpredsedníčka NR SR (2012-08-08):
Na vystúpenie pána poslanca s faktickými poznámkami pán poslanec Štefanec, pán poslanec Duchoň. Končím možnosť prihlásiť sa faktickými poznámkami. Pán poslanec Štefanec, nech sa páči.
Figeľ, Ján, podpredseda NR SR (2012-09-11):
Ďakujem pekne. Na toto vystúpenie je jedna faktická poznámka, uzatváram možnosť. Nech sa páči, pán poslanec Martvoň.
Zmajkovičová, Renáta, podpredsedníčka NR SR (2013-09-04):
Pani poslankyňa Šedivcová.
Viskupič, Jozef, poslanec NR SR (2014-06-11):
Ďakujem. Čo sa týka techniky vykonania referenda a volieb, mali sme pospájané už aj v minulosti niektoré voľby a nemyslím si, že je zrovna to ovplyvňovanie ako keby tým základným kameňom úrazu. A referendová miestnosť a miestnosť, možnože by to bol technicky problém, ale volebné miestnosti, ktoré ja poznám, sa dajú podľa mňa vyčleniť pre volebný akt a pre referendový zvlášť. A technológia, my sa tu bavíme, mám pocit, o ústavnom zákone, takže k tomu toľko, ak je to obava. No a čo sa týka pána poslanca Mikuša, viete, v 2010., alebo vieš, v 2010. ja som sa stretol s tzv. volebnými alebo povolebnými mapami, kde cez politické nominácie bol natvrdo rozsekaný celý verejný sektor, 38 % SDKÚ, neviem koľko SaS a neviem čo, a od toho momentu sme si zadefinovali, že toto, že je po voľbách a verejná správa v najširšom možnom zmysle slova nie je korisťou politických strán a mali by sme sa zamyslieť na tým, aby boli čo najviac odborné. Vytiahol si tri mená. Ja som pani Dubovcovú volil, ale pokiaľ viem, ona nebola vašou straníčkou, ale na druhej strane ani pán Odor, čiže boli to nestraníci. Na druhej strane tu bola a tuná táto časť pléna parlamentu sa k nej správa ako ku politickému nominantovi. A teraz sa zamyslíme, že či si to ona zaslúži, alebo nie, pretože majú pocit, že ona nie je nezávislým odborníkom, alebo chcú o tom presvedčiť verejnosť, ale je politickým nominantom. A to je zlé.
Vons, Peter, poslanec NR SR (2021-06-29):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárstvo. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 13. septembra a v gestorskom výbore do 14. septembra 2021.
Ďuriš Nicholsonová, Lucia, podpredsedníčka NR SR (2016-09-07):
Ďakujem. Poprosím spoločného spravodajcu z výboru pre obranu a bezpečnosť pána poslanca Jaroslava Bašku, aby podal správu o výsledku prerokovania návrhu vo výboroch.
Kuffa, Štefan, poslanec NR SR (2015-12-09):
Ďakujem za slovo. Pán kolega, chcem ti tak pripomenúť a povedať, že extrémne nebezpečné nemôže byť chrániť nenarodené dieťa. Dieťa v lone matky, ktoré nemá možnosť nijako sa brániť, práve to je najviac zraniteľné, a to nemôže byť extrémne nebezpečné. A dovolím si s tebou nesúhlasiť, toto, čo si tuná odprezentoval. Dieťa nie je súčasťou matky, je to samostatná bytosť, samostatná bytosť. To nie je súčasť matky. To nie je tak, ako sa to predkladá, matka môže rozhodnúť o bytí alebo nebytí nenarodeného dieťaťa. Spomeniem tuná, spomenul si ten holokaust, ale všetky tie možné veci, ktoré si, tuná hromy-blesky lietali. Spomeniem tuná aj tú súčasnú utečeneckú krízu. Nič ti to, pán kolega, nepripomína? Európa rieši otázky zamestnanosti utečeneckou krízou, utečeneckou krízou. Je tu 1,72 miliardy vo svete nenarodených detí, 46 miliónov je to ročne. Rovnako aj Európa trpí v podstate tým, že nerodia sa deti. U nás krivka vitality na Slovensku je 1,3. Ak by sme to len obyčajnú matematiku, Jozef Mikloško je matematik, on ma opraví, keď hovorím zle. Ak by sme to len matematicky mali pomenovať, to, aby sa zachoval náš národ a existencia našej štátnosti, je potrebné nie 1,3. To je málo 1,3 dieťaťa, aby sa narodilo na jeden manželský pár, ale treba aspoň 2 a aby sa to zachovalo, tak 3. A kde sme? Na akej úrovni? 1,3. Slovensko v skutočnosti, pán kolega, keď si si nevšimol, vymiera. Mne záleží na budúcnosti našej krajiny, preto je tu tento návrh zákona, ktorý tuná predkladáme. Viac sa dotknem niektorých vecí v rozprave.
Hlina, Alojz, poslanec NR SR (2015-05-20):
Ďakujem pekne. Naozaj sa to až zle počúva. Milión euro už nie je peniaz, to už je 5 korún. Tu už je sto miliónov, od sto miliónov človek zdvihne hlavu. Ja naozaj žasnem, to je proste, že čo sa človek nedozvie, že 240, 200 mil., 40 viac, o 40 viac, však to je 1,2 mld. starých korún, to bolo, dostali viac, ako mal dostať ten druhý. TSS GRADE potom áno, vieme, že to potom zreštrukturalizoval tak Váhostav, že ja neviem, čo ešte sa ľudia tejto krajiny potrebujú dozvedieť, aby povedali, že dosť. Ja naozaj nechápem. Že či by, keď nájdu, ja neviem, keď nájdu smeráka vo svoje chladničke, tak vtedy povedia, že už dosť? Že naozaj tu v prítmí, v šere kancelárií sa rozhoduje o budúcnostiach našich detí. To znamená, ak nám už nezáleží na našej, alebo máme pocit, že my to už ustojíme, nejako dožijeme, tak naozaj, v šere týchto kancelárií sa rozhoduje o budúcnostiach našich detí, našich vnúčat, lebo ich záväzky, ich záväzky budú prenasledovať naše deti. Záväzky, ktoré Počiatek teraz podpíše, tak budú prenasledovať naše deti. Naše deti sa budú musieť na to vyskladať. O to menej dajú do školstva. O to menej dajú do zdravotníctva. Na to, aby TSS GRADE dostalo miliardu navyše? Ja normálne žasnem. Čo ešte sa ľudia potrebujú dozvedieť, aby ich to prestalo baviť? Tí, čo to vytunelujú, tí, čo to vykradnú, vyháňajú deti z Mičurina, ja už naozaj, oni už naozaj, strácajú sa akékoľvek zábrany, akékoľvek zábrany tam, kde 60 rokov deti chodili, tak tí, čo vytunelovali, povedali, my teraz tie detiská vyženieme z toho bazénu, nebudú nám tu pišťať popod okná a my sa budeme pozerať na ten výhľad. Proste to je to, že naozaj, aké prahy, aké rubikony ešte ľudia tejto krajiny potrebujú? Naozaj nájsť smeráka vo svoje chladničke? To už je to posledné, čo zobudí týchto ľudí... (Prerušenie vystúpenia časomerom.)
Hlinka, Jozef, poslanec NR SR (2022-10-20):
Ďakujem za slovo. Vážený pán predsedajúci, vážený pán podpredseda vlády a minister financií, vážené panie poslankyne, vážení páni poslanci, dovoľte mi, prosím, ako určenému spravodajcovi výboru predniesť spoločnú výborov Národnej rady o výsledku prerokovania návrhu na vyslovenie súhlasu Národnej rady s Dohodou o ochrane investícií medzi Európskou úniou a jej členskými štátmi na jednej strane a Vietnamskou socialistickou republikou na strane druhej. Predseda Národnej rady rozhodnutím č. 1287 z 3. októbra 2022 pridelil návrh na vyslovenie súhlasu na prerokovanie týmto výborom: výboru pre financie a rozpočet, ústavnoprávnemu výboru. Za gestorský výbor určil výbor pre financie a rozpočet. K predmetnému návrhu zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, výbor pre financie a rozpočet, ústavnoprávny výbor. Z uznesení výborov Národnej rady Slovenskej republiky uvedených pod bodom II. tejto správy nevyplynuli iné návrhy. Gestorský výbor na základe stanovísk výborov odporúča Národnej rade podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že ide o medzinárodnú zmluvu. Predmetná spoločná správa výborov bola schválená uznesením gestorského výboru č. 383 z 18. októbra 2022. Výbor ma určil za spoločného spravodajcu výborov, zároveň ma poveril predniesť správu na schôdzi Národnej rady, navrhnúť Národnej rade pri hlasovaní, postup pri hlasovaní. Návrh na uznesenie Národnej rady je prílohou tejto správy. Ďakujem, pán predsedajúci, skončil som. Otvorte, prosím vás, rozpravu.
Zajac, Pavol, poslanec NR SR (2013-12-12):
Vážený pán predseda Národnej rady, vážení páni ministri, kolegyne a kolegovia, moja interpelácia je na ministra dopravy Jána Počiatka. Pred chvíľou som ho tu videl, tak by som poprosil, aby prišiel do sály. (Krátka prestávka.)
Simon, Zsolt, poslanec NR SR (2016-04-27):
Ďakujem pekne. Pán kolega Číž, ďakujem za toto vystúpenie, ďakujem aj za to, že ste poukázali na to, že podľa vás veci sú jasné. Jasné sú v tom, že rozširujete byrokraciu namiesto toho, aby ste zjednodušili postup a spôsob čerpania eurofondov. Vstupujete do kompetencií, čo ste dali svojim koaličným partnerom, pretože sú pre vás len piatym kolesom vo vláde, pretože pre vás boli potrební len preto, aby ste mohli vládnuť ďalej. Ďakujem aj za to, že ste poukázali na to, že veci sú jasné, a stav na niektorých, v niektorých rezortoch, tak ako povedal pán podpredseda vlády, ktorý sa netvári byť ministrom, pán Pellegrini, že na niektorých rezortoch je stav alarmujúci. Ale ani vy za túto vládnu koalíciu, ktorí ste vystupovali, ste nepomenovali, na ktorom rezorte je stav alarmujúci. Lebo keď to tak je, a nemám dôvod nepochybovať o tom, čo povedal pán podpredseda vlády, pán Pellegrini, tak by ste mali pomenovať svojich kolegov, ktorí vo vláde, kde ste sedeli sami, politická strana SMER, nezvládli svoju úlohu. A z toho by sme sa mali poučiť, nie z toho, že zmeníme postup, ktorý podlieha schváleniu v Bruseli, a ešte skomplikujeme celý priebeh čerpania eurofondov. Ďakujem.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Poliačik s faktickou.
Zelník, Štefan, poslanec NR SR (2019-05-13):
Ďakujem pekne. Ďakujem pekne všetkým. K pánovi Dostálovi, ja súhlasím, že mali by sme byť ako kolegovia, ale viete, niekedy keď niekto zneužíva niektoré čísla. Pozrite sa, v každom jednom výbore sú legislatívne zmeny, ktoré náš výbor legislatívy dáva. Čiže tých 42 pozmeňovacích návrhov, to nie sú vždycky iba odborné. Tam je množstvo legislatívnych proste zmien, ktoré ten zákon vylepšujú. A ďalej väčšina tých zákonov alebo pozmeňovákov, ktoré sú, veď to sú predkladané z ministerstva zdravotníctva. Ak teda ministerstvo zdravotníctva po dohode aj s legislatívnym odborom ešte vylepšuje ten, ten, ten zákon, a teda upresňuje ho v tom pozmeňováku, no tak, preboha, povieme, že nie? Tak samozrejme, že si to osvojím a poviem, áno, je to rozumné, dáme ten pozmeňovací návrh a dohodli sme sa, že v predstihu to budeme posielať. Závisí to, samozrejme, od ministerstva zdravotníctva. Okamžite, ako tieto pozmeňováky prídu, posielame to hneď poslancom. Takže donekonečna robiť pranier z toho, že kedy sme to dostali, a to, je to nenáležité. Chcem len povedať pani kolegyni Grausovej. Pacientovi je jedno, kto príde, či to príde praktická sestra, alebo príde bakalárka, magisterka. Ona predsa potrebuje jedno, normálne vľúdne ľudské slovo, keď tam ten pacient leží, a keby sa ho spýtal, toho pacienta: „Prosím vás, ste smädný, chcete vyššie pod hlavu?“ Ja som to robil ako lekár bez ohľadu na to, že či je to dehonestujúce, alebo koho to je... Viete, čo je dneska problém v zdravotníckych zariadeniach? „Toto neni moja kompetencia.“ Preboha, ako mladý lekár, som nie raz išiel s pacientom na vozíku na röntgen, pretože nebol okolo ošetrovateľ, tam nebol, bol som ošetrujúci lekár, zobral som pacienta na vozík a išiel som s ním. Dneska: „Prepáčte, toto neni moja kompetencia.“ Toto musíme urobiť v tom rezorte, aby sme boli naozaj zase ako jedna spoločná rodina a... (Prerušenie vystúpenia časomerom.)
Puci, Róbert, poslanec NR SR (2015-03-17):
Dajte, prosím, hlasovať o bode 55 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
P. Paška, predseda NR SR: (2008-04-09):
(Hlasovanie.) 142 prítomných, 62 za, 26 proti, 54 sa zdržalo. Konštatujem, že tieto návrhy sme neschválili.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 144, za 50, proti 12, zdržalo sa 82 poslancov. Návrh sme neschválili. Teraz prosím pána poslanca Baránika, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa Obchodný zákonník (tlač 1100). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1100.)
Grausová, Natália, poslankyňa NR SR (2016-11-22):
Ďakujem. Chcela by som povedať, že v svojej lekárskej praxi, aj keď nie som psychiater, som sa naozaj stretla s mnohými prípadmi závislých ľudí na hraní, s veľkými nešťastiami v rodinách, katastrofálnymi situáciami a dokonca aj so samovraždou a smrťou ako následok tohto gamblingu. A ešte by som chcela povedať, že si myslím, že tí ľudia, ktorí sem prišli demonštrovať vraj za to, aby nestratili prácu, si myslím, že sem neprišli sami od seba. Ďakujem pekne.
Cmorej, Peter, poslanec NR SR (2023-02-14):
Krásne vzťahy v tejto Národnej rade. (Povedané so smiechom.) Tak ešte by som rád povedal niečo... (Prerušenie vystúpenia predsedajúcim.)
Kiššová, Jana, poslankyňa NR SR (2019-06-24):
Ďakujem pekne za slovo. Ďakujem za tento príspevok, lebo hovorí mi naozaj z duše. Ja by som rada zdôraznila niektoré veci, aby koncentrovane odzneli. V prvom rade ale chcem povedať, že vonkoncom nemám nič proti športu. Ja som celý život športovala, či už organizovaná v nejakých kluboch, alebo aj mimo toho, čiže nie je to, že by som nechápala význam športu, ale vyrušujeme ma na tom niekoľko vecí. V prvom rade to, že systematicky prichádzate s návrhmi, ktoré vymieňajú odmenu za prácu peniazmi za akési naturálie. A toto naozaj sa desím toho, žiť v krajine, ktorá bude ľudí odmeňovať čím ďalej, tým viac v rôznych poukážkach, a nie peniazmi. Ale okrem toho mám zopár otázok. A síce prečo fakt len šport? Či necítite trošku, že sú diskriminované deti, keď chcete nejakým spôsobom podporiť mimoškolské aktivity, prečo len šport? Prečo? Je kopa detí, ktoré chodia na nejaké keramické krúžky alebo na nejaké iné, títo budú diskriminovaní. Prečo, keď už teda šport, prečo len pre deti takých rodičov, ktorí pracujú viac ako dva roky v tejto firme? Preto, že tu nenáležitým spôsobom zasahujete do benefitového systému firmy. Každý zamestnávateľ predsa veľmi dobre vie, ktorých zamestnancov chce odmeniť a ktorých nie, a vstupovať do toho nejakými podmienkami, že tohto môže a tohto nie, to jednoducho nie je správne. Ak už teda šport, prečo len konkrétne registrované športové kluby? A prečo len pre také deti, ktoré sú v týchto kluboch registrované? Všetky tieto otázky vo mne vyvolávajú veľkú, veľkú pachuť, že ide naozaj o nejaký čudný lobizmus v prospech konkrétnych športových klubov. Neviem sa tohto pocitu zbaviť. Ďakujem.